Tézy návrhu všeobecne záväzného právneho predpisu Ministerstva školstva Slovenskej republiky, ktorým sa ustanovujú podrobnosti o obsahu žiadosti o poskytnutie dotácie a o obsahu zmluvy 

Predpis vydá Ministerstvo školstva Slovenskej republiky na základe splnomocňovacieho ustanovenia § 11 ods. 6 zákona z ..........2008 o organizácii a podpore športu a o zmene a doplnení niektorých zákonov.

Predmetom právnej úpravy budú podrobnosti o

1.	Obsahu žiadosti o poskytnutie dotácie
-	identifikačné údaje o žiadateľovi – názov a právna forma žiadateľa, sídlo, identifikačné číslo a meno a priezvisko štatutárneho zástupcu,
-	výpis z registra alebo iný doklad osvedčujúci právnu subjektivitu žiadateľa, ak je žiadateľom právnická osoba s výnimkou žiadateľa, ktorým je obec alebo vyšší územný celok,
-	vymedzenie potrieb, konkrétnej akcie alebo projektu, na ktoré sa požaduje dotácia,
-	termín a miesto uskutočnenia aktivít,
-	uvedenie skutočnosti, či žiadateľ požaduje na uvedenú aktivitu dotáciu aj od iného subjektu verejnej správy,
-	rozpočet príjmov a výdavkov súvisiacich s uskutočnením aktivity, na ktorú sa  žiada dotácia, z toho suma požadovanej dotácie, pričom sa osobitne uvedie výška finančných prostriedkov požadovaná na mzdové náklady,
-	samostatný bankový účet otvorený žiadateľom o poskytnutie dotácie len na vedenie prostriedkov poskytnutých zo štátneho rozpočtu,
-	čestné vyhlásenie žiadateľa, že má vyrovnané finančné vzťahy so štátnym rozpočtom za predchádzajúce roky,
-	čestné vyhlásenie žiadateľa, že nie je v konkurze, v likvidácii alebo povinným v exekúcii, 
-	čestné vyhlásenie žiadateľa, že nemá nedoplatok na poistnom v zdravotnej poisťovni alebo na príspevkoch na dôchodkové sporenie v Sociálnej poisťovni,
-	doklad preukazujúci vlastnícke právo alebo iné právo k pozemku alebo k stavbe, ak je predmetom žiadosti dotácia na uskutočnenie stavby alebo zmenu stavby,
-	iné doklady preukazujúce splnenie podmienok na poskytnutie dotácie.

2.	Obsahu zmluvy
-	identifikačné údaje zmluvných strán,
-	názov peňažného ústavu a číslo samostatného bankového účtu prijímateľa na vedenie prostriedkov poskytovaných zo štátneho rozpočtu,
-	výška poskytovanej dotácie, z toho osobitne výška finančných prostriedkov poskytovanú na mzdové náklady,
-	účel, na ktorý sa dotácia poskytuje,
-	podmienky použitia dotácie,
-	termín použitia a vyúčtovania dotácie,
-	termín vrátenia nepoužitých finančných prostriedkov a číslo účtu ministerstva, na ktorý sa tieto finančné prostriedky poukazujú,
-	termín poukázania výnosov z prostriedkov štátneho rozpočtu a číslo účtu ministerstva, na ktorý sa tieto finančné prostriedky poukazujú.